
KĖDAINIŲ RAJONO SAVIVALDYBĖS TARYBA

SPRENDIMAS
DĖL ILGALAIKĖS PASKOLOS ĖMIMO

2022 m. vasario 18 d. Nr. TS-5
Kėdainiai

[bookmark: _Hlk64028885]Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsniu, Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“ patvirtintų Savivaldybių skolinimosi taisyklių 4 punktu ir atsižvelgdama į Kėdainių rajono savivaldybės kontrolės ir audito tarnybos 2022 m. sausio 28 d. išvadą Nr.K5-9 „Dėl ilgalaikės paskolos ėmimo galimybių“, Kėdainių rajono savivaldybės taryba   n u s p r e n d ž i a:
1. Imti 1 569 700 Eur (vieną milijoną penkis šimtus šešiasdešimt devynis tūkstančius septynis šimtus eurų)  ilgalaikę banko paskolą:
1.1. 1 169 700 Eur (vieną milijoną vieną šimtą šešiasdešimt devynis tūkstančius septynis šimtus eurų) ankstesniems skoliniams įsipareigojimams vykdyti;
1.2. 400 000 Eur (keturis šimtus tūkstančių eurų) „Viešųjų pastatų, esančių Pavasario g. 8 ir Josvainių g. 53, Kėdainiuose, energinio efektyvumo didinimo (modernizavimo) remonto darbai“ investiciniam projektui finansuoti. 
2. Įgalioti Kėdainių rajono savivaldybės administracijos direktorių pasirašyti banko paskolos sutartį.
	Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.


Savivaldybės meras					                     Valentinas Tamulis

